**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1792-2/16**

**Podgorica, 10.12.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO CGO UP II 07-30-1792-1/16 od 03.10.2016.godine, izjavljene zbog povrede pravila postupka-nedonošenja rješenja Zavoda za geološka istraživanja Podgorica, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 28.10.2016. godine, donio:

**R J E Š E NJ E**

Žalba se usvaja.

Nalaže se Zavodu za geološka istraživanja Podgorica da donese rješenje po zahtjevu za slobodan pristup informacijama NVO CGO od 27.07.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Zavoda za geološka istraživanja Podgorica, podnosilac zahtjeva za pristup informaciji je uložio žalbu. U žalbi se navodi da su dana 27.07.2016. godine podnijeli zahtjev za pristup informacijama i to: kopije svih ugovora zaključenih sa medijskim kućama, agencijama za odnose sa javnošću, agencijama za istraživanje javnog mnjenja i produkcijskim kućama koje je Zavod za geološka istraživanja angažovao u 2015.godini i na osnovu kojih je izvršio uplatu novčanih sredstava, kopije ugovora ili informacija sa kim su ugovori i za koje tačno namjene sklapani, kopije ugovora u kojima su navedeni iznosi koji su gore navedenim subjektima uplaćeni od strane Zavoda za geološka istraživanja u toku 2015.godijne i tip usluge koji ti iznosi poktrivaju shodno ugovorima i kopija informacije o novčanim transkakcijama prema gore navedenim subjektima koje su vršene van navedenih ugovora, uz navođenje osnova transakcija i iznosa uplaćenog novca. Predloženo je da drugostepeni organ sprovede postupak i doneše rješenje po zahtjevu u što kraćem roku.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 06.10.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-5928-1/16 od 06.10.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje dostavio akt br 04-1115/1 od 12.10.2016.godine u kome se navodi da JU Zavod za geološka istraživanja-Podgorica nije primio zahtjev za slobodan pristup informacijama Centra za građansko obrazovanje od 27.07.2016. godine ni poštom ni putem maila, iako se iz priloga vidi da je mail poslat, pa po istom nije mogao postupiti. Prvostepeni organ obavještava Agenciju za zaštitu ličnih podataka i slobodan pristup informacijama da nije angažovao medijske kuće, agencije za odnose sa javnošću, agencije za istraživanje javnog mnjenja i produkcijske kuće tako da nije ni sklapao bilo kakve ugovore u 2015 godini, ni prije ni kasnije.

U konkretnom predmetu, Zavod za geološka istraživanja Podgorica nije donio rješenje po osnovu podnijetog zahtjeva za slobodan pristup informacijama NVO CGO od 27.07.2016. godine u zakonskom roku. Zavod za geološka istraživanja Podgorica je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**